kardosdrur/scandi-wiki huggingface dataset:
The Knife (album)

The Knife er debutalbummet fra den svenske electropop-duo The Knife. Albummet blev frigivet i Sverige den 5. februar 2001 af pladeselskabet Rabid Records og efterfølgende frigivet i Storbritannien den 8. marts 2004 også af Rabid. Den 31. oktober 2006, blev albummet frigivet i USA sammen med The Knife's andet album Deep Cuts.

Numre 
 "Neon" – 4:07
 "Lasagna" – 5:07
 "Kino" – 3:13
 "I Just Had to Die" – 4:34
 "I Take Time" – 3:04
 "Parade" – 3:50
 "Zapata" – 4:10
 "Bird" – 4:34
 "N.Y. Hotel" – 2:47
 "A Lung" – 3:26
 "Reindeer" – 7:11
Bonusnumre på den britiske udgave:
<li>"High School Poem" – 1:23
<li>"Hannah's Conscious" – 3:43
<li>"Vegetarian Restaurant" – 2:32

Knife, The (album)
Gladsax Len

Gladsax (eller Gladsaxe) Len var et len i Skåne.

En oprindelig sædegård blev til kongelige lensborg Gladsaxehus, med Gladsax Sogn, byen Simrishavn, store dele af Albo Herred og Hammershus på Bornholm i sit opland. Gladsax Len blev betragtet som et af de væsentligste len i Skåne.

Lensmænd 

Len i Danmark
Matematisk definition

En definition er en præcis beskrivelse af et begreb, hvor der i beskrivelsen er en underforstået logisk biimplikation mellem begrebet og det fænomen begrebet beskriver.

Eksempel på en definition 
Mængden med ingen elementer kaldes for den tomme mængde og angives med .

Den underforståede biimplikation er at:
 Den tomme mængde angives ved symbolet . 
 Symbolet  betyder den tomme mængde.

Matematik
Chris Benoit

Christopher Michael Benoit (21. maj 1967 – 24. juni 2007), bedre kendt under ringnavnet Chris Benoit, var en canadisk wrestler, der wrestlede i Extreme Championship Wrestling (ECW) og World Championship Wrestling (WCW) i 1990'erne og i World Wrestling Entertainment (WWE) i 2000'erne.

Benoit var anerkendt som én af de bedste wrestlere i verden, og han nåede at vinde VM-titlen i både WCW og WWE, noget som med tiden gjorde ham til en af de mest populære og respekterede skikkelser i wrestling. Derudover vandt han også det amerikanske mesterskab fem gange i sin karriere – og vandt titlen i både WCW (WCW United States Heavyweight Championship) og WWE (WWE United States Championship). I 2004 blev han vinder af Royal Rumble, til trods for at han var den første af 30 wrestlere, der trådte ind i kampen.

Benoit, hans kone Nancy og deres 7-årige søn, Daniel, blev fundet døde i deres hjem i Fayetteville, Georgia 25. juni 2007. Myndighederne bekræftede, at Benoit havde dræbt sin kone og søn og efterfølgende hængt sig selv. Personer fra WWE havde advaret politiet, efter at Benoit var udeblevet fra flere kampe, blandt andet Vengeance: Night of Champions d. 24. juni 2007 Det er senere kommet frem, at det var meningen, at Benoit skulle have vundet ECW Championship, én af WWE's mest prestigefyldte titler, hvis denne tragedie ikke havde fundet sted.

Referencer

Eksterne henvisninger 
 
 

Wrestlere fra Canada
Personer der har begået selvmord
Personer fra Edmonton
Potensmængde

Potensmængden (eng. power set) af en given mængde S består af alle delmængder af S og betegnes ofte , P(S) eller 2S. I aksiomatisk mængdelære (dvs. mængdelæren udviklet med ZFC-aksiomerne), postuleres eksistensen af potensmængden i potensmængdeaksiomet.

Eksempel på en potensmængde
Hvis S er mængden {1,2,3}, da vil potensmængden være:

P(S) = {∅,{1},{2},{3},{1,2},{1,3},{2,3},{1,2,3}}

Egenskaber
Er mængden S endelig med n elementer, vil potensmængden P(S) have 2n elementer. Cantors diagonalargument viser, at potensmængden af en mængde (om denne er endelig eller ej), vil have strengt større kardinalitet end mængden selv. For eksempel vil potensmængden af de naturlige tal (eller en hvilken som helst anden tællelig uendelig mængde) have samme kardinalitet som de reelle tal (se også kontinuumhypotesen).

Potensmængden af en mængde S kan sammen med operationerne foreningsmængde, fællesmængde og komplementærmængde ses som et prototypisk eksempel på en boolsk algebra. Det kan vises, at enhver endelig boolsk algebra er isomorf på den boolske algebra af potensmængden af en endelig mængde. Dette gælder ikke nødvendigvis for uendelige boolske algebraer, men enhver uendelig boolsk algebra er en delalgebra af en potensmængde-boolsk algebra.

Potensmængden af en mængde S danner en abelsk gruppe med symmetrisk differens som gruppeoperator (med den tomme mængde som det neutrale element og hver mængde som sin egen inverse), og en kommutativ semigruppe med fællesmængde som operator. Det kan derfor vises, at potensmængden sammen med begge disse operationer danner en kommutativ ring.

Mængdelære
Algebra
Abstrakt algebra
Ørestad Station

Ørestad Station er en station for både fjerntogstrafik og Metro midt i Ørestad i København. Passagerer fra station kan benytte både M1 samt regionaltog til Københavns Lufthavn, Indre By samt Malmø. Stationen ligger i takstzone 3. Stationen ligger tæt på Skandinaviens næststørste indkøbscenter, Field's. Desuden ligger Multihallen Royal Arena lidt syd for stationen.

For metro stationen var passagertallet pr. dag i 2012 i gennemsnit 7.100 personer .

Historie 
Jernbanestationen åbnede i 2000, men blev ikke meget brugt da der på det tidspunkt hverken var metro eller storcenter og Ørestad Boulevard endte blindt ved Vestamager. Metrostationen åbnede i 2002, og gav flere passagerer ligesom der nu kunne skiftes til bus på Kay Fiskers plads. Imidlertid var der stadig primært lokale passagerer til parcelhusområderne i Tårnby, da der endnu ingen bebyggelse var i Ørestad Syd og Fields endnu ikke var åbnet. I 2004 åbnede Fields hvilket igen betød en forøgelse af passagertallet - men især for metrostationen. I 2006 åbnede Otto Baches allé med forbindelse til Kongelundsvej og ved samme lejlighed kom der bustrafik forbi både Ørestad og Vestamager St. og stationen skiftede dermed karakter til at være et vigtigt lokalt trafikknudepunkt - her begyndte S-bus 500S også at få endestation på Ørestad. Endelig i 2010 begyndte salget af de første lejligheder i Ørestad Syd.

Stationen blev oprindeligt bygget med to spor til fjerntog, med perroner yderst. Næsten lige siden har denne løsning været kritiseret, idet der er ikke mulighed for at foretage krydsninger. Men der har i nogen grad været taget højde herfor, da der er reserveret plads på begge sider og perronerne er forberedt til ekstra spor;så der mangler stort set kun fire sporskifter og i alt cirka 700 meter spor.

Antal rejsende 
Ifølge Østtællingen var udviklingen i antallet af dagligt afrejsende:

Ifølge Ørestadsselskabet var udviklingen i antallet af dagligt afrejsende med Metroen:

Eksterne henvisninger 

 Ørestad station på www.m.dk 
 Ørestad Station på dsb.dk

Noter

Litteratur 
 Københavns Statistiske Årbog 2001; København 2001; s. 131 
 Københavns Statistiske Årbog 2004; København 2004; s. 125 
 Østtælling 2007 DSB og DSB S-tog
 Østtælling 2008 DSB og DSB S-tog; s. 19

Station
Stationer på Københavns Metro Linje M1
Stationer på Øresundsbanen i Danmark
Frederiksberg Station

Frederiksberg Station er en Metro-station beliggende på Frederiksberg ved siden af Frederiksberg Centret. Både M1, M2 og Cityringen benytter stationen, ligesom der også er forbindelse til rejsende i bus. Stationen er beliggende i takstzone 2.

Metrostationen åbnede i 2003 for betjening af M1 og M2. Siden 29. september 2019 har stationen også betjent M3. Der er etableret en underjordisk forbindelse mellem de to perroner, og hovedtrappe til cityringsstationen fra Sylows Allé. Byggeriet af cityringstationen begyndte i 2010 med ledningsarbejde og arkæologiske udgravninger. Selve udgravningen begyndte primo 2012. Stationen var planlagt til færdiggørelse i 2015, men stod færdig i 2019.

I 2012 var passagertallet pr. dag i gennemsnit 12.100 personer.

Historie 
Stationen var oprindeligt (1864-1911) mellemstation på banen København-Roskilde. I 1879 kom Frederikssundsbanen til som en afgrening fra Frederiksberg. Passagertrafikken ophørte 1. december 1911 da den nuværende Københavns Hovedbanegård blev taget i brug, og passagertogene mod Roskilde og Frederikssund begyndte at køre over Valby.

Den gamle stationsbygning, der nu er taget ud af drift og rummer en café, rummede tidligere en restaurant, er opført 1864 efter tegninger af arkitekten V.C.H. Wolf, der også stod for pakhuset og stationsforstanderboligen i forlængelse af bygningen. Hele bygningskomplekset blev fredet i 1992. Frederiksberg Station havde godsbanegård fra 1864 til midt i 1990'erne.

Fra 1934 var Frederiksberg Station endestation for S-togenes linje F, men blev taget ud af drift d. 20. juni 1998. S-banens stationsbygning lå ud mod Falkoner Alle.

Herefter blev metrostationen anlagt under det tidligere stationsareal.

Et kuriosum er, at der fandtes et DSB-billetsalg i Frederiksbergcentret frem til 2013, selvom der ikke havde været et DSB-tog i området siden 1998.

Indtil 2004 var der stadig en DSB Kiosk og DSB Minibar i fjernbanens gamle stationsbygning.

Den nye metrostation er, ligesom de øvrige stationer i Metroen, tegnet af KHR arkitekter.

I nabolaget findes bl.a. 
 Frederiksberg Centret
 Falkoner Biografen
 Frederiksberg Gymnasium
 Copenhagen Business School
 Falkoner Centret
 Frederiksberg Hovedbibliotek

Galleri

Antal rejsende 
Ifølge Østtællingen var udviklingen i antallet af dagligt afrejsende:

Ifølge Ørestadsselskabet var udviklingen i antallet af dagligt afrejsende:

Noter

Eksterne henvisninger 

 Frederiksberg Station på www.m.dk 
 Frederiksberg Station  på dsb.dk

Stationer på Københavns Metro Linje M1
Stationer på Københavns Metro Linje M2
Stationer på Københavns Metro Linje M3
Fredede jernbanestationer i Danmark
Station
Tidligere S-togs-stationer
Station
Etableret i 2002
Højtryk og lavtryk

Højtryk og lavtryk er relative begreber, der inden for meteorologien dækker over, at der i luftmasser kan være forskelle på tryk. Højtryk beskriver et sted, hvor der er et højere tryk i forhold til den omgivende luft, mens lavtryk beskriver et sted, hvor der er et lavere tryk i forhold til den omgivende luft eller simpelthen et tryk under 1 atm.

Når meteorologerne skal lave vejrudsigter, får de oplysning om de lufttryk, man har målt på et meget stort antal målestationer fordelt over hele Jorden.

Herudfra kan de beregne vindretningerne, idet vinden altid blæser bort fra højtrykkene og søger mod lavtrykkene.

Når der er tale om et højtryk vil det sige, at trykket på stedet er højere end omgivelserne i samme højde over havoverfladen, og omvendt hvis der er tale om et lavtryk.

Vinden vil blive suget imod steder med lavtryk, og blive blæst væk fra steder med højtryk. Det kan sammenlignes med en støvsuger hvor motoren skaber et lavtryk, og luften med støv og snavs vil blive suget op i den. På grund af Corioliskraften bliver vinden dog afbøjet, således at vinden ved et højtryk på den nordlige halvkugle roterer højre (med uret) om trykcenteret.
Ved lavtryk drejer vinden mod uret.

Høj- og lavtryk kan grundlæggende dannes på to forskellige måder: 

Som termisk tryk og som dynamisk tryk.

Termiske lav- og højtryk dannes som følge af hhv. opvarmning og afkølning.
De dynamiske tryk skabes pga. luftens bevægelser, fx i forbindelse med fronter eller i forbindelse med den jetstrøm der bevæger sig i 5–10 km's højde, og som er af væsentlig betydning for dannelse af det lavtryk/højtryk der passerer hen mod Danmark.

Litteratur 
 P. Andersen og M. Vahl: Klima- og Plantebælter; Tiende udgave ved Sofus Christiansen og Einar Storgaard; Gyldendal 1963

Se også 
Tryk (fysik)
Cyklon
Anticyklon

Eksterne henvisninger 

 DMI's meteorologiske leksikon

Meteorologi
Begrebspar
Bruce Lee

Lee Jun-fan, bedre kendt som Bruce Lee (kinesisk: 李振藩; Kantonesisk: Léi Janfàan) (født 27. november 1940, død 20. juli 1973) var en amerikansk-født kinesisk skuespiller, filminstruktør og kampsportsudøver. Han var en af de mest indflydelsesrige personer nogensinde indenfor kampsport, og opfandt sin egen kampkunst kaldet Jeet Kune Do, baseret på Wing Chun systemet, som han lærte som elev af Ip Man. Jeet Kune Do har i dag mange udøvere.

Bruce Lee døde, da han var i gang med at efterspeake filmen Enter the Dragon. Han døde efter han havde fået en hovedpinepille, og havde lagt sig til at hvile. Nogle mener, at det var en allergisk reaktion overfor en bestemt type af hovedpinepiller, som han ikke kunne tåle.

Film 
Bruce Lee har medvirket i en række asiatiske film lige siden han var barn. Dette var dog med små roller, og han blev først rigtig kendt efter sine hovedroller i følgende film:
 The Big Boss (1971)
 Fist of Fury (1972)
 Way of the Dragon (1972)
 Enter the Dragon (1973)
 Game of Death (1979)

Popularitet 
Den dag i dag har Bruce Lee stadig mange fans. Hans popularitet har også kunnet ses i den moderne medieverden, med utallige dokumentarer, film og andet baseret på ham. Marshall Law og Forrest Law fra Tekken-universet er også tydeligvis baseret på Bruce Lee. En række større danske modemagasiner har i 2011 lavet store artikelserier om ham – herunder fx Euroman.

I filmen Dragon: Legenden om Bruce Lee (1993), der er baseret på hans liv, spilles han af Jason Scott Lee.

Eksterne henvisninger 

 
 
 The Bruce Lee Foundation

Filmskuespillere fra USA
Hollywood Walk of Fame
Kampsportsudøvere
Arbejdernes internationale kampdag

Arbejdernes internationale kampdag fejres hvert år den 1. maj med demonstrationer i de største byer. Den 1. maj er for nogle en halv til en hel dag, og andre har ikke fri. Dette bestemmes af de overenskomster der er imellem arbejdstager og arbejdsgiver.

Tanken om at bruge en proletarisk dag som middel til opnåelse af otte timers arbejdsdag opstod først i Australien. Allerede i 1856 besluttede landets arbejdere at holde en fridag med møder og festligheder som manifestation til fordel for otte-timers-arbejdsdagen. De valgte den 21. april til denne festdag. Til at begynde med tænkte de australske arbejdere kun på at holde den fest i 1856, men denne første festdag gjorde et så stærkt indtryk på det australske proletariat ved den opmuntring og agitation, som kom til udtryk, at de besluttede at gentage festen hvert år. 

De amerikanske arbejdere var de første til at følge eksemplet. De fastslog i 1886, at 1. maj skulle være dagen, hvor alt arbejde skulle standses. På denne dag forlod 200.000 arbejdere deres arbejde og krævede otte-timers-arbejdsdag. Regeringens forfølgelse forhindrede i nogle år en gentagelse af denne manifestation. Men i 1889 valgtes den 1. maj 1890 som dato for den årlige festdag.

Eksterne henvisninger 

 www.marxisme.dk

Mærkedage
Warren Beatty

Henry Warren Beaty (født 30. marts 1937) er bedre kendt som Warren Beatty, han er en amerikansk skuespiller, producer, manuskriptforfatter og filminstruktør. 

Sammen med søsteren Shirley MacLaine, begyndte Beatty som barneskuespiller i sin mors amatørteater. I 1961 fik han sin filmdebut med Feber i blodet (Splendor in the Grass). Hans gode udseende og dragende personlighed appellerede til tidens ungdom, men efter debuten søgte han bevidst væk fra indlysende roller for at spille mere komplekse karakterer. Hans popularitet og stjernestatus blev cementeret med hovedrollen i Arthur Penns Bonnie og Clyde (1967), der samtidig var den første film, som Beatty selv producerede. 

I 1978 instruerede han sin første film, Himlen må vente (Heaven Can Wait), der blev nomineret til en oscar for bedste film. I 1981 vandt han en oscar for bedste instruktør for sin anden film Reds, hvor han også spillede hovedrollen som den amerikanske journalist og kommunist, John Reed. Derudover har han instrueret Dick Tracy (1990) og Bullworth (1998).

Uden for filmlærredet har han haft et ry som playboy i kraft af affærer med flere af filmverdenens smukkeste skuespillerinder. I 1992 blev han gift med Annette Bening. Han har desuden været involveret i politik, blandt andet i forbindelse med valgkampagner for flere demokratiske præsidentkandidater, første gang i 1968 for Robert F. Kennedy.

Filmografi 

 Town & Country (2001)
 Bulworth (1998)
 Love Affair (1994)
 Bugsy (1991)
 Dick Tracy (1990)
 Ishtar (1987)
 Reds (1981)
 Heaven Can Wait (1978)
 The Fortune (1975)
 Shampoo (1975)
 The Parallax View (1974)
 $ (1971)
 McCabe & Mrs. Miller (1971)
 The Only Game in Town (1970)
 Bonnie and Clyde (1967)
 Kaleidoscope (1966)
 Promise Her Anything (1965)
 Mickey One (1965)
 Lilith (1964)
 All Fall Down (1962)
 The Roman Spring of Mrs. Stone (1961)
 Slendor in the Grass (1961)

Derudover har Warren Beatty været med i en række tv-serier før 1961.

Ekstern henvisning

Fodnoter 

Filmskuespillere fra USA
Filminstruktører fra USA
Filmproducere fra USA
Manuskriptforfattere fra USA
Personer fra Virginia
Amerikanere i 1900-tallet
Amerikanere i 2000-tallet
Oscar for bedste instruktør
Irving G. Thalberg Memorial Award
Golden Globe for bedste instruktør
Oscar-nominerede skuespillere
Puy de Dôme

Puy de Dôme er en udslukt fransk vulkan i Région Auvergne-Rhône-Alpes i Département Puy-de-Dôme. Auvergne-Rhône-Alpes højland er en del af Massif Central og dækker et stort område i Midt- og Sydfrankrig.

Til Massif Central hører regionerne Auvergne-Rhône-Alpes og Limousin og delvis regionerne Languedoc-Roussillon, Midi-Pyrénées. Massif Central er resultatet af vulkansk aktivitet, der er ophørt for ca. 10.000 år siden. Massif Central er adskilt fra Alperne af Rhône-dalen. Bjergkæder i Massif Central er Les Cévennes (syd), Mont-Dore (vest), Monts du Forez (øst).

Puy de Dôme er 1.464 meter høj og rejser sig markant fra den omkringliggende højslette. Vulkanen havde sit sidste udbrud ca. 8.000 år f.Kr. Mærkeligt nok ligger vulkanerne i området langt fra tektoniske brudflader. Toppen af Puy de Dôme nås i bil uden for højsæsonen og med bus i højsæsonen. Busserne afgår fra parkeringspladsen ved vulkanens fod. På toppen findes et observatorium og ruinerne af et gammelt, romersk tempel, bygget til ære for guden Merkur.

Andre vulkaner i vulkan-bjergkæden Puys: Puy de Sancy (1.866 meter), Plomb du Cantal (1.865 meter) og Puy Mary (1.787 meter). Der er tre skisportssteder i området omkring Puy de Sancy: Le Mont-Dore, Super Besse og mod syd Le Lioran.

Turisme 
Puy de Dôme er en af Auvergne-Rhône-Alpes største attraktioner med ca. 500.000 besøgende om året. Derfor anlægges en række gangstier ved toppen for at skåne områdets vegetation og dyreliv. I 2012 åbnede tandhjulsbanen Panoramique des Dômes, der over en strækning på 5,1km, i en mindre spiralformet rute, bringer en helt til toppen. På toppen er der en fantastisk udsigt, bl.a kan man i godt vejr skelne Alperne 200 km væk.

Galleri

Sport

Tour de France 

På grund af tandhjulsbanen er det ikke længere muligt at føre Tour de France feltet helt til toppen. Dog er Puy de Dôme indlagt som kontrolpunkt (2017) i det Paneuropæiske udholdenheds-cykelløb Transcontinental Race. Christian Prudhomme, direktøren for ASO og Tour de France, vil dog ikke udelukke at det på sigt kan lade sig gøre at få en ny Tour-afslutning på Puy de Dôme.

Motorsport 
Ved foden af Puy de Dôme er der anlagt en racerbane, der indgår i de franske motorsportsmesterskaber.

Kildehenvisninger

Eksterne henvisninger 

Vulkaner i Frankrig
Tour de France-stigninger
Bjerge i Frankrig
Auvergne-Rhône-Alpes
Beate Bille

Beate Bille er navnet på flere personer:
 Beate Clausdatter Bille (1526-1605) – mor til Tycho Brahe
 Beate Bille (skuespiller) (født 1976) – dansk skuespiller
Historisk materialisme

Historisk materialisme eller materialistisk historieopfattelse er en måde at forstå historien på. Den blev udviklet af den tyske filosof Karl Marx (1818-1883), som hentede inspiration fra blandt andre Hegel og Darwin.

Marx mente, at alle hidtidige samfunds historie er en klassekampens historie, og at al hidtidig samfundsudvikling er baseret på kampen mellem to eller flere klasser med modstridende mål. Han brugte begreber fra Hegels dialektik (tese → antitese → syntese), noget han uddyber i Det Kommunistiske Manifest fra 1848. Han mente således, at kampen mellem to samfundsklasser (tese og antitese) hver gang er endt med en revolutionær omformning af hele samfundet (syntesen).

Efter Marx´ død blev den historiske materialisme videreudviklet af blandt andre Lenin, Rosa Luxemburg og Karl Korsch.

Den historiske materialisme er en videreudvikling af dialektisk materialisme.

Se også 

 Dialektisk materialisme
 Marxisme

Referencer

Litteratur 
 Arno Anzenbacher: Einführung in die Philosophie. Freiburg 2002.
 T. J. Blakeley (udg.): Themes in Soviet Marxist Philosophy. Dordrecht 1975.
 Kaj Mogensen: Folkets opium?  Nyt Nordisk Forlag 1976. 
 Arne Næss: Filosofiens historie 2. Hans Reitzels Forlag 1991. 
 Svend Erik Stybe: Idehistorie. Munksgaard 1972.

Eksterne Henvisninger 
 En introduktion til historisk materialisme Uddrag fra Hvad er marxisme? af Alan Woods.

Historie
Fæhunden

Fæhunden er en tegneserie af Murray Ball (originaltitel: Footrot Flats). Fæhunden er en populær tegneserie, som udspiller sig på en gård i New Zealand. Den er lidt á la Garfield og Nuser, og handler om Fæhundens tanker og liv sammen med hans herre Wal, naboerne og de andre dyr på gården. Den har eksisteret siden 1975.

Tegneserier fra New Zealand
Dannevirke (New Zealand)

Dannevirke (māori: Tāmaki-nui-a-Rua) er en by på New Zealands nordø, som blev grundlagt af skandinaviske emigranter i midten af 1800-tallet. Byen er opkaldt efter det 14 km lange fæstningsanlæg Dannevirke i Sydslesvig. Oprindeligt boede i området to maoristammer. Dannevirke er den største by i distriket Tararua.

Historie 
Byen blev bygget i 1872 af danske og norske familier, som ankom til området som nybyggere. De kom med de to skibe Ballarat og Hovding. En storbrand i 1917 ødelagde mange bygninger, men de blev hurtigt genopbygget.

I dag bor cirka 4.400 mennesker i Dannevirke og yderligere 5.800 i oplandet. Byen er præget af den lange hovedgade (High Street), hvor de fleste af byens forretninger findes. I byens nordlige udkant ligger den 20 hektar store naturpark Dannevirke Domain. I nærheden af parken ligger byens gamle kirkegård. Området omkring byen er præget af mælke- og uldproduktion.

Trivia 
Antipode til Dannevirke er Madrid forstaden Getafe, hvor Michael Laudrup tidligere var træner for det lokale fodboldhold.

Se også 
 Solvang, Californien – en dansk udvandrerby i Californien, USA

Ekstern link 
 Dannevirke på Tararua.net 

Byer i New Zealand
Danskere i udlandet
Badeanstalt

En badeanstalt er som navnet siger et sted hvor man kan tage bad. Mange lejligheder i byerne havde op gennem forrige århundrede ingen badefaciliteter, hvorfor både offentlige og private instanser etablerede denne bademulighed, til tider i sammenhæng med en svømmehal eller friluftsbad. 

Den første badeanstalt i København blev anlagt allerede i 1785 og i 1825 blev den første permanente badeanstalt Rysensteens Søbadeanstalt etableret. Rysensteens lå hvor langebro ligger nu på amagersiden dvs lige ved siden af der hvor Havnebadet Islands Brygge ligger nu.

Se også 
 Helgoland Søbadeanstalt i København
 Sønderstrand Badeanstalt i København

Eksterne henvisninger 

 Amager Strands hjemmeside

Noter 

Rekreation